cyanic-selkie/wikianc huggingface dataset:
امیتابھ بچن
ابتدائی زندگی
امیتابھ کے پاس دوہرے ایم - اے (ماسٹرز آف آرٹس) کی سند ہے۔ انہوں نے آلہٰ باد میں جنانا پرابودہینی اور بائز ہائی اسکول سے ابتدائی تعلیم حاصل کی، اس کے بعد نینیتال شیروڈ کالج گئے جہاں انہوں نے علم فنون کے شعبے کو اختیار کیا۔ یہاں سے وہ جامعہ دہلی کے کروری مال کالج گئے اور سائنس کی سند حاصل کی۔ انہوں نے بیس سال کی عمر میں کلکتہ کی کمپنی کی نوکری چھوڑ دی تاکہ اداکاری کے سفر کو آگے بڑھا سکیں ۔
ابتدائی دور (1969ء - 1972ء)
تصغیر|بائیں|250px|امیتابھ فلم آنند میں امیتابھ کی اداکاری کا سفر 1969ء میں فلم سات ہندوستانی سے ہوا، جس کے ہدایت کار خواجہ احمد عباس اور ساتھی اداکاروں میں اتپل دت، مدھو اور جلال آغا شامل تھے۔ گو کے فلم باکس آفس پر اچھی کارکردگی نہ دکھا سکی مگر بچن کو بہترین نوارد اداکار کا پہلا نیشنل فلم ایوارڈ ملا۔
اس کے بعد 1971ء میں آنند آئی جو کاروباری لحاظ سے کامیاب اور تنقید نگاروں میں بہت سراہی گئی۔ اس فلم میں بچن نے راجیش کھنا کے برابر ایک ڈاکٹر کا کردار ادا کیا اور اس کے لیے انہیں فلم فیئر بہترین معاون اداکار کا ایوارڈ ملا۔ اسی سال پروانہ لگی، اس فلم میں انہوں نے نوین نشچل، یوگیتا بالی اور اوم پرکراش کے مخالف دیوانے عاشق کا کردار ادا کیا، ایسے منفی کردار میں امیتابھ کو کم ہی دیکھا گیا۔ اس کے بعد ان کی کئی فلمیں باکس آفس پر اچھی کارکردگی نہیں دکھا سکیں جن میں 1971ء میں لگنے والی فلم ریشماں اور شیرا بھی شامل ہے۔ اس دوران میں انہوں نے فلم گڈی میں مہمان اداکار کے طور پر کام کیا، اس فلم کے دیگر اداکاروں میں ان کی مستقبل کی شریکِ حیات جیا بہادری اور دھرمیندر شامل ہیں۔ اپنی بھاری آواز کی وجہ سے انہوں نے فلم باورچی کے ایک حصّہ کو بیان کیا۔ 1972ء میں انہوں نے سفر پر مبنی مزاحیہ سنسنی خیز فلم بمبئی ٹو گوا میں کام کیا جس کی ہدایتکاری ایس۔ راماناتھن نے کی۔ فلم کے دیگر اداکاروں میں ارونا ایرانی، محمود، انور علی اور ناصر حسین شامل تھے۔
شہرت کی بلندیوں کا سفر(1973-1983ء)
1973ء میں بچن ترقی کی نئی راہوں پر گامزن ہو گئے جب ہدایتکار پرکاش مہرا نے انہیں فلم زنجیر میں انسپیکٹر وجے کھنا کے کردار میں پیش کیا۔ اس فلم میں بچن کی اداکاری ان کے دیگر رومانوی کرداروں سے مختلف تھی اور یہاں سے بچن کو بالی وڈ کے اینگری ینگ مین (Angry Young Man) کی پہچان ملی۔ اس فلم کے لیے ان کو فلم فیئر نیشنل ایوارڈ برائے بہترین اداکار ملا۔ اسی سال امیتابھ اور جیا بہادری کی شادی بھی ہوئی اور وہ ایک ساتھ کئی فلموں میں آئے، زنجیر کے علاوہ ان دونوں کی ایک اور فلم ابھیمان شادی کے ایک مہینہ بعد پردے پر لگی۔ فلم نمک حرام میں امیتابھ وکرم کے کردار میں نظر آئے، ہدایتکار ہراکاش مکھرجی اور قلم کار بریش چیٹرجی کی لکھی اس فلم میں دوستی کے مختلف پہلوؤں کو اجاگر کیا گیا ہے۔ راجیش کھنّا اور ریکھا کے مدمقابل ان کے کردار کو بہت سراہا گیا اور اس کردار کے لیے فلم فیئر ایوارڈ برائے بہترین معاون اداکار سے نوازا گیا۔
1974ء میں بچن نے کنوارا باپ اور دوست میں مہمان اداکار کے طور پر کام کیا، جس کے بعد اس سال کا سب سے زیادہ کاروبار کرنے والی فلم روٹی کپڑا اور مکان میں انہوں نے معاون اداکار کا رول ادا کیا، فلم کی ہدایت کاری اور کہانی منوج کمار نے لکھی اور خود منوج کمار کے علاوہ ششی کپور اور زینت امان نے اداکاری کی۔ 6 دسمبر 1974ء کو فلم مجبور میں مرکزی کردار ادا کیا، مجبور کی کہانی ہالی وڈ کی فلم ZigZag سے متاثر ہو کر لکھی گئی تھی، اس فلم کو خاص پزیرائی نہیں ملی۔
بائیں|تصغیر|امیتابھ 1970ء میں 1975ء میں انہوں نے مختلف موضوعات کی فلموں میں کام کیا جن میں مزاحیہ فلم چپکے چپکے ، جرم کی داستان فرار اور رومانوی داستان ملی شامل ہیں۔ اسی سال ان کی دو اور فلمیں پردے پر لگیں جنہیں ہندی سنیما کی تاریخ میں اہم مقام حاصل ہوا۔ ان میں پہلی یش چوپڑا کی دیوار جس میں بچن نے ششی کپور، نیروپا رائے اور نیتو سنگھ کے مخالف کام کیا، اس فلم میں اپنے کام کے لیے وہ فلم فیئر برائے بہتریں معاون اداکار کے لیے نامزد ہوئے۔ دیوار 1975ء کے سال میں باکس آفس کی بہترین فلموں میں شمار ہوئی اور اس کو چوتھا درجہ ملا۔ انڈیا ٹائمز موویز نے دیوار کا شمار بالی وڈ کی پچیس دیکھنے لائق فلموں  میں کیا۔ اس کے بعد 15 اگست 1975ء میں شعلے  ریلیز ہوئی، جو اس وقت بھارت کی تاریخ میں سب سے زیادہ کاروبار کرنے والی فلم بنی۔ اس فلم کی کل کمائی 2,364,500,000 Rs برابر $60 ملین (افراطِ زر کے بعد) کے لگ بھگ تھی۔ بچن نے اس فلم میں جے دیو کا کردار ادا کیا اور ان کے مخالف بھارتی فلم صنعت کے بڑے اداکاروں نے کام کیا۔ ان میں اداکار دھرمیندر، ہیما مالینی، سنجیو کمار، جیا بہادری اور امجد خان شامل تھے۔ 1999ء میں بی۔ بی۔ سی۔ انڈیا نے فلم شعلے کو صدی کی بہترین فلم قرار دی۔ فلم دیوار کیطرح انڈیا ٹائمز موویز نے شعلے کو بالی وڈ کی دیکھنے لائق پچیس فلموں  کی فہرست میں شامل کیا۔ اسی سال پچاسویں سالانہ فلم فیئر ایوارڈز میں ججوں نے اسے فلم فیئر نصف صدی کی بہترین فلم کے خاص اعزاز سے نوازا۔
شعلے کی کامیابی کے بعد بچن بالی وڈ کی بلندیوں کو چھونے لگے اور 1976ء سے 1984ء کے درمیان میں انہیں کئی فلم فیئر ایوارڈ اور نامزدگیاں ملیں، گو کہ فلم شعلے میں ان کا کردار ماردھاڑ سے بھرا ہوا تھا مگر انہیں نے ہر قسم کے کردار میں خود کو انتہائی خوبی سے نبھا کر اپنا لوہا منوایا، جیسے فلم کبھی کبھی (1976ء) میں ان کا رومانوی اور فلم امر اکبر اینتھونی (1977ء) اور چپکے چپکے (1975ء) میں ان کا مزاحیہ کردار ان کی اداکارانہ صلاحیت کا منہ بولتا ثبوت ہے۔ 1976ء میں ایک بار پھر ہدایتکار یش چوپڑا کی فلم کبھی کبھی میں نظر آئے، یہ ایک رومانوی داستان ہے جس میں امیتابھ ایک نوجوان شاعر کا کردار کرتے ہوئے ایک خوبصورت دوشیزہ پوجا کے عشق میں گرفتار ہو جاتے ہیں، پوجا کا کردار راکھی گلزار نے ادا کیا۔ اس فلم کے دل پگھلا دینے والے مکالموں اور جذبات کو چھوتے موضوع نے امیتابھ کو ایک نئے روپ میں عوام کے روبرو پیش کیا۔ اس فلم کے لیے ایک بار پھر بچن کو فلم فیئر میں بہتریں اداکار کی ایک اور نامزدگی دلائی۔ 1977ء میں امر اکبر اینتھونی کے لیے انہیں فلم فیئر برائے بہترین اداکار کا ایوارڈ ملا، فلم میں امیتابھ ونود کھنا اور رشی کبور کے مقابل اینتھونی گونسالوز کا کردار کرتے نطر آئے۔ 1978ء کا سال بغیر کسی شک کے ان کے سامنے اعزازات کا ڈھیر لگ گیا، اس سال ان کی چاروں فلمیں سب سے زیادہ کاروبار کرنے کی فہرست میں سب سے اوپر رہیں۔ فلم قسمیں وعدے میں انہوں نے ا مِت اور شنکر کا دوہرا کردار ادا کیا اور ڈان میں ڈان اور ان کے ہمشکل وجے کا کردار کرتے نظر آئے۔ فلم ڈان کے لیے انہیں ایک اور فلم فیئر برائے بہترین اداکار کا ایوارڈ ملا، اس کے علاوہ فلم تریشول اور مقدر کا سکندر میں ان کی اداکاری کو ناقدین نے بیحد سراہا اور ان دونون فلموں میں انہیں فلم فیئر برائے بہترین اداکار کی نامزدگی ملی۔ فرانسیسی ہدایتکار فرانکوئس ٹروفاؤٹ نے ان کی کامیابیوں اور اعزازات کے لیے ”یک فرد صنعت“ لے لقب سے نوازا۔
تصغیر|دائیں|امیتابھ اور ریکھا سلسلہ میں 1979ء میں امیتابھ کو پہلی دفعہ فلم مسٹر نٹور لال میں اپنی گائیکی کے جوہر دکھانے کا موقع ملا، فلم میں ان کے ساتھ ریکھا نظر آئیں۔ اس فلم کے لیے انہیں فلم فیئر بہترین اداکار اور فلم فیئر بہترین مرد گلوکار کا اعزاز ملا۔ 1979ء میں ایک بار پھر وہ فلم کالا پتھر کے لیے فلم فیئر بہترین اداکار کے زمرہ میں نامزد ہوئے اور اسی طرح 1980ء میں پدایتکار راج کھوسلا کی دوستانہ کیلیئتے بھی اسی زمرہ میں نامزدگی ملی۔ فلم میں امیتابھ نے اداکار شتروگن سنہا اور زینت امان کے مقابل اداکاری کے جوہر دکھائے۔ دوستانہ 1980ء کی سب ست زیادہ کاروبار کرنے والی فلم ثابت پوئی۔ 1981 میں امیتابھ نے یش چوپڑا کی فلم سلسلہ میں اپنی اہلیہ جیا بہادری اور ریکھا کے ساتھ نظر آئے۔ ان دنوں امیتابھ اور ریکھا کے عشق کی کافی افعاہیں اڑیں مگر اس کا ان کی ازدواجی زندگی پر کوئی اثرنہ پڑا۔ اس دور کی دیگر فلموں میں رام بلرام (1980ء)، شان (1980)، لاوارث (1981) اور شکتی (1982) شامل ہیں۔ شکتی میں امیتابھ مشہور زمانہ اداکار دلیپ کمار کے مقابل اداکاری کرتے نظر آئے۔
1982ء میں فلم قلی کے دوران میں حادثہ
1982ء میں فلم قلی کی فلم بندی کے دوران میں ایک لڑائی کا منظر کرتے ہوئے میز کا کونا لگنے سے امیتابھ شدید زخمی ہو گئے۔ اس منظر میں امیتابھ کو میز پر گرنا تھا مگر اندازہ کی غلطی سے میز کا کونا ان کے پیٹ میں لگا اور اس کے نتیجہ میں ان کی تلی پھٹ گئی اور کافی خون ضائع ہو گیا۔ ان کو فوراً ہسپتال لے جایا گیا جہاں وہ کئی مہینے زندگی اور موت کی جنگ لڑتے رہے۔ اس دوران میں ان کے مداحوں نے مندروں میں دعائیں کیں اور چڑھاوے پیش کیے، صحت بہتر ہونے کے بعد ان کے مداح ہزاروں کی تعداد میں ہسپتال کے باہر جمع ہو گئے۔ بالآخر کئی ماہ کے علاج کے بعد فلم دوبارہ شروع ہوئی اور 1983ء میں سنیما گھروں میی لگی اور امیتابھ کے حادثہ سے مشہوری کی وجہ سے باکس آفس پر کامیاب ہوئی۔
ہدایت کار منموہن دیسائی نے امیتابھ کے ساتھ پیش آنے والے حادثہ کے باعث فلم قلی کا منظر بدل دیا تھا۔ اصلی کہانی میں بچن کے کردار کو قتل ہو جانا تھا مگر کہانی بدلنے کے بعد وہ آخر تک زندہ رہتے ہیں۔ منموہن دیسائی کے متابق ایسا آدمی کو فلم میں مرتا دکھانا بہتر نہیں جو جود زندگی موت کی جنگ لڑ کر آیا ہو۔ فلم کے دوران میں لڑائی کا منظر ٹہرا کر امیتابھ کے حادثہ کا پیغام دکھایا گیا ہے۔ اس کے بعد ہی وہ عضلاتی کمزوری کی بیماری میں مبتلا ہو گئے جس کے باعث وہ ذہنی اور جسمانی طور پر کمزور ہو گئے اور فلمی دنیا کو خیر آباد کر کے سیاست میں قسمت آزمانے کا فیصلہ کر لیا۔ اس وقت وہ فلم لائن سے نا امید ہو گئے اور فلم کی کارکردگی کے بارے میں پہلے سے ہی کہنے لگے کہ ”یہ فلم تو فلاپ ہو گی“۔
سیاست: 1984-1987ء
1984ء میں فلم لائن کو خیرآباد کرنے کے بعد امیتابھ نے سیاست میں قدم رکھا اور اپنے خاندانی دوست راجیو گاندھی کی حمایت میں الہ باد کی لوک سبھا سے سابق وزیر اعلٰی اترپردیش ایچ۔ این۔ بہوگونا کے مقابل کھڑے ہوئے اور عام انتخابات کی تاریخ کے سب سے بڑے فرق (68۔ 2 فیصد ووٹ) سے جیت حاصل کی۔ ان کا سیاسی سفر بہت کم عزصہ پر محیط تھا اور تین سال کے بعد ہی انہوں نے سیاست کو بھی خیر آباد کر دیا۔ اس کے فورأ بعد امیتابھ اور ان کے بھائی پر ایک اخبار نے بوفور گھوٹالہ سے وابستگی کا الزام لگایا جسے وہ عدالت میں لے گئے جہاں وہ بیقصور ثابت ہوئے۔
ABCL پر آئے مالیاتی بحران کے دوران مدد کرنے پر بچن نے اپنے پرانے دوست امر سنگھ کی حمایت میں سماج وادی جماعت کی رکنیت حاصل کری۔ جیا بچن نے بھی سماج وادی جماعت میں شمولیت اختیار کی اور راج سبھا کی رکن بنیں۔ بچن نے سماج وادی جماعت کی اشتہاری اور سیاسی سرگرمیوں میں حمایت جاری رکھی جن کی وجہ سے حالیہ دور میں ایک بار پھر انہیں مشکلات کا سامنا کرنا پڑا جو بھارتی عدالت میں انہیں قانونی کاغذات میں خود کو کسان ظاہر کرنے کے واقع کے بعد شروع ہوئی۔
اپنی کامیابی کی بلندیوں پر ان پر بھارتی پریس کے جریدوں نے ان پر 15 سال کی پابندی عائد کردی، اس پابندی کو عائد کرنے کی فہرست میں اسٹار ڈسٹ اور دیگر فلمی جرائد شامل تھے۔ بچن کے مطابق اپنے دفاع میں پریس کا 1989ء تک اپنی فلموں کے سیٹ پر داخلہ بندرکھا۔ ان کے مطابق یہ قدم انہوں نے پریس کو ان کے خلاف غلط خبریں شائع کرنے سے باز رکھنے کے لیے اٹھایا تھا۔
اداکاری سے وقتی سبکدوشی 1988-1992ء
1988ء میں امیتابھ نے فلم شہنشاہ سے دوبارہ اداکاری میں قدم رکھا۔ امیتابھ کی واپسی کی خبروں کی وجہ سے یہ فلم باکس آفس پر کامیاب ہوئی۔ مگر اس کے بعد کی فلمیں امیتابھ کو ان کا کھویا ہوا مقام واپس دلانے میں ناکام رہیں۔ 1991 میں ہم کی کامیابی سے لگنے لگا کے شاید امیتابھ کی کامیاب واپسی ممکن پے مگر ایس نہ ہو سکا اور ان کی فلمیں باکس آفس پر ناکام ہوتی رہیں۔ کامیاب فلموں کی کمی کے باوجود 1990ء میں فلم اگنی پتھ میں مافیا ڈان کا کردار ان کو دوسرا نیشنل فلم ایوارڈ دلا گیا۔ یہ ان کے بڑے پردے پر آخری دن تھے۔ 1992ء میں خدا گواہ کے بعد امیتابھ نے پانچ سال کے لیے اداکاری سے سبکدوشی اختیار کرلی اور 1994 میں ان کی تاخیر سے لگنے والی فلم انسانیت بھی ایک ناکامی ثابت ہوئی۔
پیش کاری اور اداکاری میں واپسی 1996–1999
فلم لائن کو خیر آباد کہنے کے بعد امیتابھ نے پیش کاری کو اپنایا اور اسی دوران میں امیتابھ بچن کارپوریشن لمیٹڈ (A.B.C.L) کی بنیاد اس نظریہ کے تحت رکھی کے وہ 2000 تک اسے دس بلین روپے (250 ملین ڈالر) کی تفریحی کمپنی بنا دیں گے۔ A.B.C.L کا مقصد وسیع خدمات کو متعارف کرانا تھا جو پورے بھارت کی تفریحی صنعت کو فراہم کی جاسکیں۔ اس کی پیش کردہ خدمات میں بڑے پردے کی پیداکاری اور تقسیم، سمعی کیسٹ، بصری ڈسک، ٹیلی وژن کے سافٹ ویئر کی پیداکاری اور تقسیم، نامور فنکاروں اور تقریبی انتظامات شامل تھے۔ کمپنی کا سنگ بنیاد رکھے جانے کے بعد 1996 میں ہی پہلی فلم تیرے میرے سپنے کو پیش کیا۔ یہ فلم باکس آفس پر تو اچھی کارکردگی نہیں دکھا سکی مگر اداکار ارشد وارسی اور جنوب کی اداکارہ سمرن جیسے نئے اداکاروں کو بڑے پردے پر کام کرنے کا موقع ملا۔ A.B.C.L نے مزید فلموں کی پیشکش کی مگر کوئی بھی کامیاب نہ ہو سکی۔
ٹیلی وژن
سال 2000 میں بچن نے برطانوی ٹیلی وژن کھیل Who wants to be a Millionaire کے ہندی میں بننے والے پروگرام کون بنے گا کڑوڑ پتی کی میزبانی کے فرائض انجام دیے۔ دوسرے ملکوں کی طرح اسے بھارت میں بھی بڑی پزیرائی ملی۔ نومبر 2000ء میں کنارا بینک نے اپنا مقدمہ واپس لے لیا۔ نومبر 2005ء تک بچن نے اس پروگرام کی میزبانی کی اور اس کی وجہ سے ان کو اپنی کھوئی ہوئی شہرت واپس ملی۔
شہرت کی بلندیوں پر واپسی: 2000 کے بعد
2000ء میں امیتانھ یش چوپڑا کی باکس آفس ہِٹ فلم محبّتیں میں نظر آئے۔ آدتیا چوپڑا کی ہدایتکاری میں امیتابھ نے شاہ رخ خان کے کردار کے مقابل ایک سخت طبیعت بزرگ کا کردار ادا کیا۔ اس فلم کی کامیابی کے بعد مزید کامیاب فلمیں منظر عام پر آئیں۔ تصغیر|بائیں|[[پراتیبھا دیوی سنگھ پاٹیل امیتابھ کو 2005ء میں فلم بلیک کے لیے بہترین اداکار کا اعزاز دیتے ہوئے]] ان میں ایک رشتہ: محبت کا بندھن (2001ء)، کبھی خوشی کبھی غم (2001ء)، باغبان (2003ء) شامل ہیں۔ یہ سلسلہ یہاں ختم نہیں ہوا اور وہ مختلف کرداروں میں نظر آنے لگے جنہیں ناقدیں نے بہت سراہا۔ ان فلموں میں عکس (2001ء)، آنکھیں (2002ء)، خاکی (2004ء)، دیو (2004) اور بلیک (2005) شامل ہیں۔ اپنی بڑھتی شہرت کا فائدہ اٹھاتے ہوئے امیتابھ نے مختلف مصنوعات اور خدمات کو تظہیر کرنا شروع کر دیا اور اشتہاروں میں بھی کام کرتے نظر آئے۔ فلم بنٹی اور ببلی (2005) میں وہ اپنے بیٹے ابگیشیک اور رانی مکھرجی کیساتھ نظر آئے، پھر سرکار (2005ء) اور کبھی الوداع نہ کہنا (2006ء) نے بھی باکس آفس پر اچھی کارکردگی دکھائی۔ اس کے بعد 2006ء اور 2007ء کے شروع کی فلمیں بابل (2006)، نشبد اور ایکلوویا (2007ء) کچھ اچھا کاروبار نہ کرسکیں اس کے باوجود ان سب فلموں میں امیتابھ کے اداکاری کو کافی پسند کیا گیا۔
مئی 2007ء میں ان کو دو فلمیں چینی کم اور شوٹ آؤٹ ایٹ لوکھنڈوالا ریلیز ہوئیں۔ شوٹ آؤٹ ایٹ لوکھنڈوالا نے باکس آفس پر کافی اچھی کارکردگی دکھائی مگر چینی کم کو درمیانہ درجہ کا کاروبار کرسکی۔
اگست 2007ء میں ان کی فلم شعلے کی کاپی رام گوپال ورما کی آگ زبردست بریقے سے ناکام ہوئی اور مبصروں سے بھی اسے کافی بری تنقید ملی۔ ان کی پہلی انگریزی فلم رتو پارنو گھوش کی دی لاسٹ ایئر کا 9 ستمبر2007ء میں ٹورونٹو فلم میلہ میں پریمیئر ہوا۔ اس فلم کو تنقید نگاروں نے بلیک کے بعد ان کی بہترین فلم قرار دیا۔ ہدایت کار میرا نائر کی فلم شانتا رام امیتابھ کی پہلی بین الاقوامی فلم ہو گی، فلم میں ہالی وڈ کے مشہور اداکار جونی ڈیپ بھی ہیں۔
حوالہ جات
زمرہ:امیتابھ بچن زمرہ:1942ء کی پیدائشیں زمرہ:آٹھویں لوک سبھا کے ارکان زمرہ:اترپردیش کے سیاستدان زمرہ:اکیسویں صدی کے بھارتی گلوکار زمرہ:اکیسویں صدی کے بھارتی مرد اداکار زمرہ:الٰہ آباد کی شخصیات زمرہ:الہ آباد کے سیاستدان زمرہ:بالی وڈ پس پردہ گلوکار زمرہ:بقید حیات شخصیات زمرہ:بگ باس زمرہ:بیسویں صدی کے بھارتی سیاست دان زمرہ:بیسویں صدی کے بھارتی مرد اداکار زمرہ:بیسویں صدی کے مرد گلوکار زمرہ:بیسویں صدی کے ہندوستانی گلوکار زمرہ:بھارت کے ٹیلی ویژن پیش کنندگان زمرہ:بھارتی اداکار سیاست دان زمرہ:بھارتی پس پردہ گلوکار زمرہ:بھارتی فلمی اداکار زمرہ:بھارتی فلمی پیشکار زمرہ:بھارتی مرد صوتی اداکار زمرہ:بھارتی مرد فلمی اداکار زمرہ:بھارتی مرد فلمی گلوکار زمرہ:بھارتی مرد گلوکار زمرہ:بھارتی مرد ٹیلی ویژن اداکار زمرہ:بھارتی ہندو زمرہ:پاناما دستاویزات میں مذکور شخصیات زمرہ:پدم بھوشن وصول کنندگان زمرہ:پدم شری وصول کنندگان زمرہ:پدم وبھوشن وصول کنندگان زمرہ:پنجابی شخصیات زمرہ:علوم و فنون میں پدما بھوشن اعزاز وصول کردہ شخصیات زمرہ:فلم فیئر فاتحین زمرہ:فنون میں پدم شری وصول کنندگان زمرہ:فنون میں پدم وبھوشن وصول کنندگان زمرہ:لوک سبھا اراکین از اترپردیش زمرہ:ممبئی کے فلم پروڈیوسر زمرہ:ممبئی کے گلوکار زمرہ:ممبئی کے مرد اداکار زمرہ:ہندی سنیما کے مرد اداکار زمرہ:ہندی فلم پروڈیوسر زمرہ:ہندی ٹی وی کے مرد اداکار زمرہ:ممبئی کے اداکار زمرہ:اتر پردیش کے فلم پروڈیوسر زمرہ:پیراڈائز دستاویزات میں مذکور شخصیات زمرہ:مہاراشٹر کے اداکار زمرہ:دادا صاحب پھالکے اعزاز یافتگان زمرہ:مہاراشٹر زمرہ:فلم فیئر حاصل زیست اعزاز یافتگان زمرہ:Short description is different from Wikidata
میکلنبرگ کی انگبرگ
حوالہ جات
زمرہ:1343ء کی پیدائشیں زمرہ:1395ء کی وفیات زمرہ:چودہویں صدی کی جرمن خواتین زمرہ:Short description is different from Wikidata
سورجیت سنگھ رندھاوا
سردار سورجیت سنگھ رندھاوا (10 اکتوبر 1951ء - 6 جنوری 1984ء) بھارت کا ایک میدانی ہاکی کھلاڑی تھا جس نے بھارت کی قومی ہاکی ٹیم کے لیے 1976ء کے مونٹریال اولمپکس میں کھیلا تھا۔ وہ بھارت کی فیلڈ ہاکی ٹیم کا کپتان تھا۔
ابتدائی زندگی اور تعلیم
سورجیت سنگھ کی پیدائش بٹالا شہر میں ہوئی۔ گرو نانک اسکول، بٹالا میں تعلیم حاصل کی اور اس کے بعد جالندھر میں واقع لیالپور خالصہ کالج میں تعلیم مکمل کی۔ اسی کالج میں رندھاوا نے جامعاتی سطح پر ہاکی مقابلوں میں حصہ لینا شروع کیا۔
پیشہ ورانہ زندگی
کالج میں تعلیم مکمل کرنے کے بعد رندھاوا نے پنجاب پولیس میں کچھ برس ملازمت کی۔ سنہ 1973ء میں ایمسٹرڈیم میں ہونے والے دوسرے ہاکی عالمی کپ سے کھیلنے کا آغاز کیا۔ بعد ازاں رندھاوا نے سنہ 1972ء میں ہونے والے میونیخ اولمپکس، 1976ء اور 1978ء کے ایشیائی کھیل، 1976ء کے مونٹریال اولمپکس، 1978ء میں بینکاک میں ہونے والے ایشیائی کھیل اور 1982ء میں ممبئی میں منعقد ہونے والے عالمی کپ میں بھارت کے لیے کھیلا۔ نیز وہ سنہ 1975ء میں کوالالمپور میں ہونے والے ہاکی عالمی کپ کی فاتح ٹیم کا بھی حصہ رہا۔ اپنی زندگی میں اس نے 4 اولمپک اسکور کیے۔ شروع میں کچھ وقت بھارتی ریلوے اور انڈین ایئر لائنز اور آخر میں پنجاب پولیس کے لیے کام کیا۔
ذاتی زندگی
سورجیت سنگھ کی بیوی چنچل رندھاوا بھی عالمی میدانی ہاکی کی کھلاڑی تھیں، اس نے 1970ء کی دہائی میں بھارت کی قومی خواتین فیلڈ ہاکی ٹیم کی قیادت کی۔ رندھاوا کا بیٹا سربریندر سنگھ عالمی سطح کا لان ٹینس کھلاڑی تھا جس نے دنیا بھر میں منعقد ہونے والے متعدد مقابلوں میں بھارت کی نمائندگی کی۔
حادثہ وفات
کھیل سے سبکدوش ہونے کے بعد سنہ 1984ء میں کرتارپور، جالندھر کے قریب ایک سڑک حادثہ میں رندھاوا کی وفات ہوئی۔ جالندھر کا ہاکی اسٹیڈیم (سورجیت ہاکی اسٹیڈیم) اسی کے نام پر بنایا گیا ہے۔ نیز حکومت پنجاب اس کے نام پر ایک ہاکی اکیڈمی بھی چلا رہی ہے۔ سنہ 1984ء میں رندھاوا کی وفات کے بعد جالندھر میں سورجیت ہاکی سوسائٹی قائم ہوئی جو ہر سال سورجیت میموریل ہاکی ٹورنامنٹ منعقد کرتی ہے۔ سنہ 2012ء میں کھیلوں کی صورت حال کو تازگی بخشنے کے لیے حکومت پنجاب نے اس سوسائٹی کے تعاون کا فیصلہ کیا۔ نیز رندھاوا کو سنہ 1998ء میں ارجنا ایوارڈ سے بھی نوازا گیا۔
بیرونی روابط
زمرہ:1951ء کی پیدائشیں زمرہ:1984ء کی وفیات زمرہ:ارجنا اعزاز یافتگان زمرہ:ایشیائی کھیل 1974ء کے فیلڈ ہاکی کھلاڑی زمرہ:ایشیائی کھیل 1974ء میں تمغا یافتگان زمرہ:ایشیائی کھیل 1978ء میں تمغا یافتگان زمرہ:ایشیائی کھیل 1978ء میں شریک میدانی ہاکی کے کھلاڑی زمرہ:بغیر ڈیٹا رو کے خانہ معلومات سانچے استعمال کرنے والے مضامین زمرہ:بھارت کے اولمپک میدانی ہاکی کھلاڑی زمرہ:بھارت میں شارعی حادثہ اموات زمرہ:بھارتی پنجاب سے کھیل کی شخصیات زمرہ:بھارتی پنجاب سے ہاکی کے کھلاڑی زمرہ:بھارتی پولیس افسران زمرہ:بھارتی سکھ زمرہ:بھارتی فیلڈ ہاکی کے کھلاڑی زمرہ:بھارتی مرد فیلڈ ہاکی کھلاڑی زمرہ:پنجاب (بھارت) کی شخصیات زمرہ:جالندھر سے کھیل کی شخصیات زمرہ:گرمائی اولمپکس 1972ء میں شریک میدانی ہاکی کے کھلاڑی زمرہ:گرمائی اولمپکس 1976ء میں شریک میدانی ہاکی کے کھلاڑی زمرہ:میدانی ہاکی کے مرد کھلاڑی زمرہ:ہاکی میں ایشیائی کھیل تمغا یافتگان زمرہ:ویکی ڈیٹا سے مطابقت رکھنے والی مختصر تفصیل
مفتی محمد نعیم
مفتی محمد نعیم پاکستانی عالم دین تھے۔ مفتی محمد نعیم نے جامعہ بنوریہ کی مشترکہ بنیاد رکھی۔ وہ وفاق المدارس العربیہ، پاکستان کی مجلس شوریٰ اور عاملہ کے رکن تھے۔
خاندانی پس منظر
محمد نعیم کے والد قاری عبد الحلیم جب چار برس کے تھے تو اپنے والد یعنی مفتی نعیم کے دادا کے ہمراہ پارسی سے اسلام میں داخل ہوئے تھے۔ ان کا تعلق بھارتی گجرات کے علاقے سورت سے تھا، تقسیم ہند سے قبل ہی پاکستان آ گئے تھے۔مفتی محمد نعیم اگست 1958 میں کراچی میں پیداہوئے۔ بھائیوں میں سب سے بڑے تھے۔
عصری و دینی تعلیم
مفتی محمدنعیم نے کراچی بورڈسے میٹرک کی۔اس کے علاوہ جامعہ کراچی سے پی ایچ ڈی کی ڈگری بھی حاصل کی،آپ کے مقالے کا عنوان اسلام میں معذوروں اورمجبوروں کے مسائل وحقوق تھا۔ پی ایچ ڈی کی ڈگری کے حامل ہونے کئے باوجوداپنے نام کے ساتھ ڈاکٹر لکھوانا پسند نہیں کرتے تھے۔
ناظره و حفظ قرآن کریم کی تعلیم پنے والد قاری عبدالحلیمؒ اور جامعہ دارالعلوم کراچی کی شاخ نانک واڑہ سے حاصل کی اور اعلیٰ تعلیم جامعۃ العلوم الاسلامیه علامه بنوری ٹاؤن سے حاصل کی اور سنہ 1979ء میں فارغ التحصل ہوئے۔
دینی خدمات
فراغت کے بعد 16 سال تک جامعہ بنوری ٹاؤن میں بطور استاد خدمات انجام دیں اور ان کا شمار جامعہ کے بہترین اساتذہ میں ہوتا تھا۔ سنہ 1979ء میں جامعہ بنوریہ عالمیہ کا قیام عمل میں لائے۔ اس میں 52 ممالک سے تعلق رکھنے والے طلبہ زیر تعلیم ہیں۔ جامعہ میں مجموعی طور پر تقریباً پانچ ہزار طلبہ زیر تعلیم ہیں۔
تصنیفی خدمات
مفتی محمد نعیم تصنیفی وتالیفی خدمات کے حوالے سے بھی معروف ہیں۔جب اہتمام کی مصروفیات اور امراض کی وجہ سے خود لکھنا مشکل ہو گیا تو اپنی نگرانی میں تالیفی وتصنیفی کاموں کا سلسلہ جاری رکھا۔اس عرصے میں ان کی نگرانی میں لکھی جانے والی کتابوں کی تعداد درجنوں میں جبکہ اصلاحی کالموں،مضامین اور مقالات کی تعداد ہزاروں میں ہے۔یہ تمام کام ان کی نگرانی میں جامعہ بنوریہ عالمیہ کے شعبہ تصنیف وتحقیق سے کیے گئے۔ان کاموں میں ایک گراں قدر تفسیر روح القرآن بھی شامل ہے جس کی اب تک سات جلدیں چھپ کر منظر عام پر آچکی ہیں،جو 16سپاروں کی تفسیر پر مشتمل ہیں۔اس کے علاوہ جلد اول کا نظرثانی شدہ ایڈیشن بھی منظر عام پر آچکاہے۔تفسیرپرکام جاری ہے۔یہ کام مولاناغلام رسول کی سرپرستی میں ریسرچ اسکالرزکی ایک ٹیم کررہی ہے،جس میں   حضرت مولانا محمد یوسف بنوری کے شاگرد مولاناحافظ محمدصادق،جامعہ بنوریہ عالمیہ شعبہ تخصص فی التفسیر کے نگران مولاناڈاکٹرمحمد جہان یعقوب ،مولاناامان اللہ شاذلی نقشبندی،مولانامحمد داودخان،مولانا صفدر شاہ اورمولانامحمد عدنان شامل ہیں۔
اس کے علاوہ اس شعبے سے درج ذیل کتابیں شائع ہوکر منظر عام پر آچکی ہیں:مسئلہ رویت ہلال۔زلزلہ۔نماز(سوالاجوابا)۔محمد الرسول اللہ۔میرے نبی۔150 اصلاحی کتابچے۔اوقات نماز کا دائمی نقشہ۔
صحافتی خدمات
مفتی محمدنعیم ایک دینی رسالے البنوریہ اور مدارس دینیہ کے ترجمان اخبارالمدارس کے ایڈیٹر انچیف تھے۔
وہ پرنٹ والیکٹرانک میڈیاکے محاذپرمتحرک اوربیدارمغزشخصیات میں شمارہوتے تھے ۔ان کے انٹرویوز،ٹاک شوز،اخباری بیانات کی وجہ سے عوام میں ان کی خاص شناخت تھی۔اس کے لیے انھوں نے اپنے جامعہ میں باقاعدہ میڈیاسیل،چینل اور آئی ٹی ڈپارٹمنٹ قائم کررکھاتھا۔
مفتی محمدنعیم کااصلاحی کا لم ہر جمعے کو روزنامہ جنگ میں شائع ہوتاتھا۔اس کے علاوہ اہم مواقع کی خصوصی اشاعتوں میں بھی ان کے مضامین شائع ہوتے رہے۔
سماجی خدمات
مفتی محمدنعیم ایک سماجی راہنمابھی تھے۔ کراچی بھر کے دکھی لوگ اورکاروباری افراد ان کے پاس مشورے اور اپنے مسائل کے حل کے لیے آتے تھے۔انھوں نے غریبوں کی امداد کے لیے باقاعدہ بنوریہ ویلفیئرٹرسٹ کے نام سے رفاہی ادارہ بھی قائم کررکھاتھا۔ حالیہ لاک ڈاون میں بنوریہ ویلفیئرٹرسٹ کی طرف سے دو سو خاندانوں میں راشن تقسیم کیاگیا۔
وفات
20 جون 2020ء کو نمازمغرب کی ادائی کے بعدطبیعت خراب ہوئی۔ہسپتال لے جاتے ہوئے راستے میں دل کادورہ پڑااور انتقال کرگئے۔ ان کےجنازے میں ایک محتاط اندازے کے مطابق تین لاکھ سے زائدافراد شریک ہوئے ۔جنازہ مفتی محمد تقی عثمانی نے پڑھایا۔ان کی تدفین جامعہ بنوریہ عالمیہ کراچی کے قبرستان میں والد کے پہلو میں ہوئی۔
حوالہ جات
زمرہ:2020ء کی وفیات زمرہ:پاکستانی اسلامی مذہبی رہنما زمرہ:پاکستانی سنی زمرہ:سندھ میں کورونا وائرس کی وبا سے اموات زمرہ:پاکستان کے سنی علما زمرہ:گجراتی نسل کی پاکستانی شخصیات زمرہ:پاکستانی علمائے اسلام زمرہ:دیوبندی شخصیات
سلسبیل
اسلام کے عقائد کی رو سے سلسبیل جنت کے ایک چشمے کا نام ہے جس کاذکر قرآن مجید میں ہے۔ اہل عرب کہتے ہیں ماء سلسل،سلاسل،سلسبیلا یعنی بہت کثرت سے بہنے والا پانی۔
جنت کے چشمے
جنت کے پانچ چشمے جن کے نام یہ ہیں:(1)کافور (2)زنجبیل (3) سلسبیل (4) رحیق (5) تسنیم۔ الدھر : 18 میں فرمایا : اس چشمہ کو جنت میں سلسبیل کہا جاتا ہے۔ جب رسول اللہ سے پوچھا گیا کہ جنت میں ان کا(اہل جنت) پینا کیا ہوگا فرمایا ایک چشمہ ہے جس کو سلسبیل کہا جاتا ہے ایک دوسری روایت میں واقعہ معراج کے ذیل میں درج ہے کہ رسول اللہ صلی اللہ علیہ وسلم نے فرمایا میں نے وہاں چار نہریں دیکھیں، دو نہریں خفیہ طور پر اور دو ظاہر طور پر بہہ رہی تھیں۔ میں نے پوچھا: جبرائیلؑ! یہ کیا ہیں؟ کہا گیا: یہ جو ڈھکی ہوئی نہریں جاری ہیں یہ تو جنت کی نہریں ہیں ایک کوثر اور دوسری سلسبیل اور یہ جو ظاہر نہریں جا ری ہیں یہ نیل اور فرات ہیں۔
سیدہ ام سلمہ ‌رضی ‌اللہ ‌عنہا سے مروی ہے، وہ کہتی ہیں: میں نے سنا کہ رسول اللہ ‌صلی ‌اللہ ‌علیہ ‌وآلہ ‌وسلم نے اپنی ازواج سے مخاطب ہو کر فرمایا: میرے بعد جو کوئی تمہارے اوپر شفقت کرے گا وہ انتہائی سچا اور صالح ہوگا۔ یا اللہ! تو عبدالرحمن بن عوف ‌رضی ‌اللہ ‌عنہ کو جنت کے سلسبیل نامی چشمے سے سیراب کرنا۔
{وَ یُسْقَوْنَ فِیْهَا كَاْسًا: اور جنت میں انہیں  ایسے جام پلائے جائیں  گے۔} اس آیت اور اس کے بعد والی آیت کاخلاصہ یہ ہے کہ جنت میں  ان نیک بندوں  کو پاکیزہ شراب کے ایسے جام پلائے جائیں  گے جن میں  زنجبیل یعنی ایسا پانی ملا ہوا ہو گا جو ذائقے میں  ادرک کی طرح ہو گا اور اس کے ملنے کی وجہ سے شراب کی لذت اور زیادہ ہوجائے گی اور زنجبیل جنت میں  ایک چشمہ ہے جسے جنتی فرشتے سَلسَبیل کہتے ہیں  کیونکہ اس کاپانی رواں  اور آسانی سے حلق میں  اتر جانے والا ہے۔ یاد رہے کہ اللّٰہ تعالیٰ کے مُقَرّب بندے خالص اسی چشمے سے پئیں  گے جبکہ ان سے کم درجے والے نیک بندوں  کی شرابوں  میں  اس چشمے کا پانی ملایا جائے گا اور یہ چشمہ عرش کے نیچے سے جنّتِ عدن سے ہوتا ہوا تمام جنتوں  میں  گزرتا ہے۔
پھر جب قیامت کا دن ہو گا، اللہ تعالی اس آدمی سے فرمائیں گے، اس دن تو میری رحمت کے سائے میں چل، جبکہ میرے سائے کے سوا کوئی سایہ نہیں اور میری جنت کے پھلوں میں سے کھا اور حوض کوثر سے پانی پی اور نہر سلسبیل میں غسل کر تو میرا بندہ اور میں تیرا رب ہوں۔
لفظیات
ابن الاعرابی نے کہا :” سلسبیل “ کا لفظ صرف قرآن میں آیا ہے، عربی زبان میں یہ لفظ نہیں ہے، اس لیے یہ نہیں بتایا جاسکتا کہ ” سلسبیل “ کا مادہ کیا ہے اور یہ کس لفظ سے مآخوذ ہے اور اکثر علما نے کہا ہے کہ جو مشروب میٹھا ہو اور آسانی سے حلق سے اتر جائے، اس کو مشروب ” سلسال “ یا ” سلسبیل “ کہا جاتا ہے۔ زجاج نے کہا : لغت میں ” سلسبیل “ اس چیز کی صفت ہے جو انتہائی سلاست میں ہو یعنی جو چیز انتہائی آسان اور رواں ہو، اس چشمے کا پانی سونٹھ کے چشمہ کی طرف ہوگا اور آسانی اور روانی سے حلق سے اترے گا۔
حوالہ جات
زمرہ:قرآنی اصطلاحات زمرہ:عربی الفاظ اور جملے زمرہ:ویکی ڈیٹا سے مطابقت رکھنے والی مختصر تفصیل
سید نور محمد بدایونی
سید السادات حضرت نور محمد بدایونی (وفات: 13 اگست 1723ء) نے ابتدا میں علوم شرعیہ کی تعلیم حاصل کی۔ جس میں مہارت اور سند فراغت حاصل کرنے کے بعد باطنی علوم و معرفت الہٰی کے حصول کے لیے خواجہ سیف الدین کی خدمت میں حاضر ہوئے اور سلسلہ نقشبندیہ میں بیعت کی۔ صحبت و خدمت سے استفادہ کیا اور ان کے وصال کے بعد خلیفہ اعظم حافظ محمد محسن دہلوی سے تجدید بیعت کی اور فیوض و برکات حاصل کیے۔ آپ گردن نیچے کرکے مراقبہ کثرت سے کرتے تھے جس کی وجہ سے آپ کی گردن مبارک خمیدہ(کبڑی) ہو گئی تھی۔ حافظ محمد محسن دہلوی کے بعد آپ نے تلقین و ارشاد کا منصب سنبھالا اور آپ سے ایک عالم فیضیاب ہوا۔
وفات
11 ذی قعدہ 1135ھ میں دہلی میں آپ کا انتقال ہوا۔ دہلی میں ہیخواجہ نظام الدین اولیاء کے مزار مبارک کے قریب جنوب کی جانب آپ کا مزار پر انوار زیارت گاہ خاص و عام ہے۔ جس پر درج ذیل عبارت لکھی ہوئی ہے:
زمرہ:دہلی کے صوفیاء زمرہ:مشائخ مجددیہ زمرہ:نقشبندی صوفیاء
چک 288 جے بی
چک 288 جے بی پاکستان کا ایک رہائشی علاقہ جو ٹوبہ ٹیک سنگھ میں واقع ہے۔
حوالہ جات
زمرہ:جغرافیہ پنجاب (پاکستان) کے نامکمل مضامین زمرہ:ضلع ٹوبہ ٹیک سنگھ کے آباد مقامات زمرہ:Short description is different from Wikidata
جسٹس عبدالرزاق تھہیم
جسٹس (ر) عبد الرزاق تھہیم : سابق وزیر بلدیات جسٹس (رٹائرڈ) عبد الرزاق تھہیم، 8 اکتوبر 1927 کو ضلع جیکب آباد کے گائوں شیرانپور میں پیدا ہوئے۔ آپ کراچی یونیورسٹی سے 19٦7 میں ایم۔ اے (سندھی) میں اول پوزیشن سے پاس ہوئے۔ آپ سندھ اور بلوچستان بار کونسل کے وائس چیئرمین بھی تھے، جولائی 1983 کو آپ سندھ ہائی کورٹ کے جج مقرر ہوئے، ستمبر 2004 تا مارچ 2007 تک آپ بلدیات کے وفاقی وزیر بھی رہے۔ جسٹس عبد الرزاق تھہیم علم، اد اور تحقیق سے بھی دلچسپی رکھتے تھے، آپ دل کے دورہ کے باعث 2010 میں وفات پا گئے۔
تعليم
کراچی یونیورسٹی سے 1955 میں بی۔ اے کیا اور بعد از مذکورہ یونیورسٹی سے ہی ایل۔ ایل۔ بی کی ڈگری بھی حاصل کرلی اور سندھ ہائی کورٹ میں وکالت کرنے لگے۔ آپ نے کراچی یونیورسٹی سے 19٦7 کو ایم۔ اے سندھی میں اول پوزیشن حاصل کی۔
اعزازات
جسٹس تھہیم کو کئی ایوارڈ اور اعزاز سے نوازا گیا۔ جس میں صدر پاکستان کی جانب سے ”علامہ اقبال سینچری گولڈ میڈل“، بطورِ اعترافِ خدمات انہیں ”گورں رس کلاس1، سند، ریاست قطر کے امیر کی جانب سے ”میڈل“ اور سندھ مدرسہ کی جانب سے ”سینچری گولڈ میڈل“ قابلِ ذکر ہیں۔ آپ سندھ مدرسہ بورڈ کے تاحیات ممبر بھی تھے۔
سياسی سفر
عدل و انصاف اور سماجی خدمات کے علاوہ آپ کو سیاست میں بھی دلچسپی تھی۔ 2003 تا 200٦ تک آپ سینیٹ کے ارکان (سینیٹر) رہے، ستمبر 2004 تا مارچ 2007 تک آپ بلدیات کے وفاقی وزیر بھی مقرر ہوئے۔ ایک مرتبہ اور فنکشنل لیگ کے پلیٹفارم سے 200٦ تا 2012 تک آپ سینیٹر منتخب ہوئے۔
ادب میں
جسٹس عبد الرزاق تھہیم علم، ادب اور تحقیق سے بھی دلچسپی رکھتے تھے۔ انہوں نے سندھ میں عرب کی آمد اور تھہیم ذات کے متعلق کتاب بھی لکھے، آپ کی تصنیفات مندرجہ ذیل ہیں۔
وفات
آپ 1 ستمبر 2010 کو وفات پا گئے اور شیرانپور میں مدفون ہیں۔
سینٹ-گرمین-این -لیے
سینٹ-گرمین-این -لیے ( فرانسیسی: Saint-Germain-en-Laye) فرانس کا ایک فرانسیسی کمیون جو یولنس میں واقع ہے۔
تفصیلات
سینٹ-گرمین-این -لیے کا رقبہ 48.27 مربع کیلومیٹر ہے اور اس کی مجموعی آبادی 43,015 افراد پر مشتمل ہے اور 78 میٹر سطح دریا سے بلندی پر واقع ہے۔
حوالہ جات
زمرہ:1020ء کی تاسیسات زمرہ:گیارہویں صدی میں آباد ہونے والے مقامات زمرہ:یورپ میں 1020ء کی تاسیسات زمرہ:صفحات مع گراف زمرہ:Short description is different from Wikidata زمرہ:ایل-دو-فرانس میں شہر زمرہ:فرانس میں ذیلی پریفیکچر
خضر عدنان
خضر عدنان محمد موسی (  24 مارچ 1978ء  - 2 مئی 2023ء) فلسطین کی اسلامی تنظیم فلسطینی اسلامی جہاد    (PIJ) کے سینئر رکن اور اسرائیل میں قید تھے۔ انہیں انتظامی حراست کے تحت 12 بار  جیل میں رکھا گیا ہے، ایک ایسا طریقہ کار جو اسرائیل کو لوگوں کو 6 ماہ کے قابل تجدید مدت کے لیے بغیر کسی الزامات یا مقدمے کی سماعت کے حراست میں رکھنے کی اجازت دیتا ہے۔ 15 جون، 2015ء  تک، اسرائیلی حکام نے ان کے خلاف کوئی رسمی الزام نہیں لگایا ، لیکن "علاقائی سلامتی کو خطرے میں ڈالنے والی سرگرمیاں" جیسی وجوہات کی بناء پر انہیں بارہا روک رکھا ہے۔ ریڈ کراس کے وفد کی بین الاقوامی کمیٹی کا دورہ اس وقت منسوخ کر دیا گیا جب اسرائیل نے اصرار کیا کہ ان کا دورہ ان کی موجودگی میں کیا جائے، جبکہ خضڑ اپنے بستر سے بندھا ہوا تھا۔ انہیں 66 دن بھوک ہڑتال پر رہنے کے بعد 18 اپریل 2012ء  کو رہا کیا گیا،  اور 8 جولائی 2014ء  کو اسی طریقہ کار کے تحت دوبارہ گرفتار کیا گیا خضر کو جولائی 2015ء  میں رہا کیا گیا تھا۔
زندگی
عدنان کی سیاسی سرگرمی ان کے زمانہ طالب علمی سے شروع ہوتی ہے۔ 1996ء میں، برزیت یونیورسٹی میں ریاضی میں انڈرگریجویٹ ڈگری کے لیے تعلیم حاصل کرنے کے دوران، وہ فلسطینی اسلامی جہاد (PIJ) کی جانب سے سیاسی وکیل بن گئے۔  ایک چھوٹی فلسطینی عسکری ت پسند تنظیم، اس گروپ نے سویلین اور فوجی اہداف کے خلاف خودکش بم دھماکے اور نیم فوجی کارروائیاں کی ہیں اور اسرائیل،  امریکہ ، یورپی یونین ، ، برطانیہ ، جاپان ، کینیڈا ،  اور آسٹریلیا  نے اسے دہشت گرد گروپ تصور کرتا ہے۔
1999ء میں اسرائیل کے ذریعے پہلی بار گرفتار اور حراست میں لیا گیا، اس کے بعد سے تقریباً 10 بار اسے اسرائیل نے (اس کی موجودہ حراست سمیت) اور 2 یا 3 مرتبہ فلسطینی نیشنل اتھارٹی (PNA) کے ذریعے حراست میں لیا ہے۔   فلسطینی قیدیوں کے معاون گروپ ادمیر نے کہا کہ عدنان نے 1999ء  سے اب تک مجموعی طور پر چھ سال جیل میں گزارے ہیں ۔  عدنان نے 1999ء  میں چار ماہ اسرائیلی انتظامی قید میں گزارے انہیں PNA نے 2000ء  میں لیونل جوسپن کے خلاف طلباء کے مظاہرے کی قیادت کرنے پر رہا ہونے کے آٹھ ماہ بعد گرفتار کیا تھا مظاہرے میں، طلباء نے سابق فرانسیسی وزیر اعظم پر برزیت کے دورے کے دوران انڈے یا پتھر پھینکے تاکہ اسرائیلی قبضے کے خلاف حزب اللہ کی فوجی کارروائیوں کو "دہشت گردی" قرار دینے کی مذمت کی جائے۔ ان کی پہلی بھوک ہڑتال، 10 دن طویل، پی این اے نے ان کی حراست کے دوران کی تھی۔ دسمبر 2002ء  میں اسرائیل کے ہاتھوں گرفتاری کے بعد اس نے ایک سال انتظامی حراست میں گزارا۔ رہائی کے چھ ماہ بعد دوبارہ گرفتار کیا گیا، اسے قید تنہائی میں رکھا گیا اور 28 دنوں تک بھوک ہڑتال پر رہی یہاں تک کہ اسرائیل کی جیلوں کی سروس نے اسے جیل کی عام آبادی کے ساتھ رکھا۔
2011 کی نظر بندی اور بھوک ہڑتال
اپنی حالیہ گرفتاری کے وقت، عدنان اب پی آئی جے کا ایک فعال ترجمان نہیں تھا۔ وہ بیکر کے طور پر کام کر رہا تھا جب وہ بیر زیٹ یونیورسٹی میں معاشیات میں ماسٹر کی ڈگری حاصل کر رہا تھا۔ وہ قریبی قباتیا میں بیکری اور مغربی کنارے میں جینین کے قریب اپنے آبائی شہر ارابہ میں ایک پروڈکٹ اسٹور کا مالک ہے۔ دو بیٹیوں، مالی اور بسان کا باپ، رندا اپنے تیسرے بچے کے ساتھ حاملہ تھا، جب اسے اسرائیلی فوج نے 17 دسمبر 2011 کو ارابہ میں ان کے گھر سے آدھی رات کو گرفتار کیا تھا۔  اگلے دن اس نے بھوک ہڑتال شروع کی جو 66 دن بعد 21 فروری 2012 کو ختم ہوئی
2014 نظربندی اور بھوک ہڑتال
اپنی پہلی بھوک ہڑتال ختم کرنے کے معاہدے کے باوجود (اوپر دیکھیں)، عدنان کو 8 جولائی 2014 کو دوبارہ گرفتار کیا گیا، 2014 اسرائیل-غزہ تنازعہ کے آغاز میں، اور اس کے بعد سے اسے حراست میں رکھا گیا، اس نے دوسری بھوک شروع کی۔ 5 مئی 2015 کو ہڑتال۔  اسرائیل کی حکومت بظاہر عدنان کی بھوک ہڑتال کو توڑنے کے لیے پرعزم ہے جو کہ امریکہ کے گوانتاناموبے جیل کیمپ میں استعمال کی جانے والی طاقت کے ساتھ کھانا کھلانے کی تکنیکوں سے ملتی ہے۔ اسرائیلی وزیر برائے پبلک سیکورٹی گیلاد اردان کا حوالہ دیتے ہوئے کہا گیا ہے کہ "سیکیورٹی قیدی بھوک ہڑتالوں کو ایک نئی قسم کے خودکش حملے میں تبدیل کرنے میں دلچسپی رکھتے ہیں جس سے اسرائیل کی ریاست کو خطرہ ہو گا۔ ہم کسی کو اجازت نہیں دے سکتے کہ وہ ہمیں دھمکی دے اور نہ ہی ہم قیدیوں کو اپنی جیلوں میں مرنے دیں گے۔" تاہم، اسرائیلی میڈیکل سوسائٹی اور انسانی حقوق کے مختلف گروپ اسرائیل کے اس منصوبہ بند اقدام کی مذمت کر رہے ہیں، میڈیکل سوسائٹی نے اسرائیلی ڈاکٹروں کو حکم جاری کیا ہے کہ وہ کسی بھی منصوبہ بند جبری خوراک میں حصہ نہ لیں ماسوائے مخصوص محدود حالات کے جو اس وقت عدنان پر لاگو نہ ہوں۔ وقت میں
رد عمل
عدنان کی بھوک ہڑتال نے انسانی حقوق کے متعدد گروپوں، بین الاقوامی اداروں اور فلسطینی رہنماؤں اور مظاہرین کی طرف سے انتظامی حراست کے اسرائیل کے طرز عمل کی تنقیدی چھان بین کی ہے۔ انہوں نے فیس بک اور ٹویٹر پر بہت زیادہ فالوورز حاصل کیے ہیں۔ عدنان کے کئی حامیوں کا کہنا ہے کہ اس کے کیس کو بین الاقوامی اور اسرائیلی میڈیا میں مناسب کوریج نہیں ملی۔
مظاہرے اور یکجہتی ہڑتال
تصغیر|220x220پکسل| 17 فروری 2012 کو نیلن میں عدنان کی حمایت میں مظاہرہ۔ پورے مغربی کنارے میں عدنان کی بھوک ہڑتال کی حمایت میں کئی مظاہرے ہوئے ہیں۔ بائیں|تصغیر|220x220پکسل| رام اللہ میں المنارہ اسکوائر کی دیوار پر خدر عدنان کے گریفیٹی اسٹینسل بائیں|تصغیر|220x220پکسل| گرافٹی سٹینسل کا کلوز اپ منظر مغربی کنارے اور غزہ کی پٹی میں کچھ فلسطینیوں نے عدنان کی حمایت میں احتجاج کیا ہے۔ عدنان کی بھوک ہڑتال میں سینکڑوں فلسطینی قیدی یکجہتی کے طور پر شامل ہوئے ہیں۔ عدنان کے والد موسیٰ عدنان نے 6 فروری کو کھلے عام بھوک ہڑتال شروع کی، معن نیوز ایجنسی کو بتایا کہ اس سے وہ "اپنے بیٹے کی حمایت اور اس کے درد کو سمجھنے کے قابل ہو جائیں گے۔" اس کا آبائی شہر ارابہ مظاہروں کا مرکز رہا ہے، یکجہتی کے مظاہرین نے اس کے گھر کے باہر ڈیرے ڈال رکھے ہیں جہاں فلسطینی اور غیر ملکی اہلکار عدنان کی صحت کے بارے میں دریافت کرنے کے لیے آتے رہے ہیں۔ 8 فروری کو عدنان کے ساتھ اظہار یکجہتی کے لیے تقریباً 50-60 فلسطینیوں نے بیت لحم میں چرچ آف دی نیٹیٹی کے باہر احتجاج کیا۔
انسانی حقوق کے گروپس
فلسطینی قیدیوں کے امدادی گروپ عدمیر نے عدنان کی صحت کے بارے میں "انتہائی تشویش" کا اظہار کرتے ہوئے اسرائیل کو اس کی زندگی کا ذمہ دار ٹھہرایا۔ فلسطینی قیدیوں کی سوسائٹی کے سربراہ قدورا فاریس نے اسرائیلی عدالت کی جانب سے عدنان کی اپیل مسترد کیے جانے کی مذمت کی۔ ہیومن رائٹس واچ نے کہا کہ اسرائیل کو عدنان کی "اپنی غیر قانونی انتظامی حراست کو فوری طور پر ختم کرنا چاہیے" اور "اس پر فرد جرم عائد کرنا یا رہا کرنا چاہیے۔" ترجمان سارہ لیہ وائٹسن نے کہا کہ "اسرائیل کو آج ختم ہو جانا چاہیے، اس سے پہلے کہ بہت دیر ہو جائے، عدنان کو اپنے خلاف کسی بھی مجرمانہ الزام یا ثبوت کے بارے میں بتانے سے تقریباً دو ماہ سے انکار"۔ ایمنسٹی انٹرنیشنل نے اسرائیل کی انتظامی کی پالیسی کی مذمت کی ۔ اس کا خاندان."
سیاستدانوں کی مذمت
فلسطینی نیشنل اتھارٹی نے ان کی گرفتاری کی مذمت کرتے ہوئے ان کی فوری رہائی کا مطالبہ کیا ہے۔ اسرائیل کی طرف سے عدنان کی اپیل سے انکار کے جواب میں، قیدیوں کے امور کے وزیر عیسیٰ قراقے نے کہا کہ اس فیصلے سے "عدنان کی زندگی کے لیے سراسر بے توجہی ظاہر کی گئی ہے، اور مؤثر طریقے سے اس کی موت کی مذمت کی گئی ہے۔" انہوں نے عدنان کی انتظامی حراست کے استعمال کے خلاف "موقف اختیار کرنے" کی تعریف کی۔ 16 فروری کو ایک ریلی میں، قراق نے کہا، "خدر عدنان پوری دنیا میں آزاد مردوں کے وقار کے دفاع کے لیے ایک قومی علامت، ایک عرب علامت اور ایک بین الاقوامی علامت بن گیا ہے۔"
فلسطینی قانون ساز مصطفیٰ برغوتی ، جو یکجہتی کے احتجاج کے دوران اسرائیلی سیکورٹی فورسز کے ہاتھوں ربڑ کی گولی سے پاؤں میں گولی لگنے سے زخمی ہو گئے تھے، نے عدنان کی رہائی کا مطالبہ کرتے ہوئے بین الاقوامی مہم چلانے کا مطالبہ کیا۔ فلسطینی اسلامی جہاد کے رہنما شیخ نافع عزام، داؤد شہاب، خدر حبیب اور احمد مدلل نے 15 فروری سے شروع ہونے والی کھلی بھوک ہڑتال میں شرکت کی اور کہا کہ یہ "ہم اس افسانوی علامت کے لیے کم سے کم کر سکتے ہیں۔" غزہ کی عظیم مسجد میں جمعہ کے خطبہ میں، پی آئی جے کے رہنما نفیز اعظم نے کہا کہ عدنان "کسی ذاتی مقصد کے لیے نہیں بلکہ ہزاروں قیدیوں کے دفاع کے لیے لڑ رہے ہیں۔" مزید برآں، انہوں نے عرب اور مغربی ممالک پر عدنان کے کیس کو نظر انداز کرنے کا الزام لگاتے ہوئے کہا کہ "کروڑوں (مسلمانوں) کی قوموں کو اس حقیقت پر شرم آتی ہے کہ خدر عدنان ابھی تک جیل میں ہے۔" غزہ میں مقیم وزیر اعظم اسماعیل ھنیہ نے اسی دن غزہ میں ایک ریلی میں اعلان کیا کہ "فلسطینی عوام، اپنے تمام اجزاء اور اپنے دھڑوں کے ساتھ، ہیرو قیدیوں کو کبھی نہیں چھوڑیں گے، خاص طور پر ان لوگوں کو جو بھوک ہڑتال کی اس جنگ کی قیادت کر رہے ہیں۔"
18 فروری کو یہ اطلاع ملی کہ چین ، روس ، برطانیہ اور یورپی یونین کے حکام کے ساتھ ملاقاتوں میں صدر محمود عباس اور PLO کے مذاکرات کار صائب ارکات نے عدنان کی رہائی کے لیے دباؤ ڈالا۔ مشرق وسطیٰ کے امن عمل کے لیے اقوام متحدہ کے خصوصی کوآرڈینیٹر رابرٹ سیری نے اسرائیل کو ہدایت کی کہ وہ بین الاقوامی قانون کے تحت تمام قانونی ذمہ داریوں کی پاسداری کرتے ہوئے قیدی کی صحت کے تحفظ اور اس کیس کو حل کرنے کے لیے ہر ممکن کوشش کرے۔ 18 فروری کو، یوروپی یونین کی سربراہ کیتھرین ایشٹن نے اسرائیل سے عدنان کی صحت کو برقرار رکھنے کا مطالبہ کیا اور "اسرائیل کی طرف سے بغیر کسی الزام کے انتظامی حراست کے وسیع استعمال" پر یورپی یونین کی تشویش کا اعادہ کیا۔
وفات
عدنان 87 دن کی بھوک ہڑتال کے بعد 2 مئی 2023ء کو جیل میں انتقال کر گئے۔
حوالہ جات
زمرہ:عرابہ، جنین کی شخصیات زمرہ:بقید حیات شخصیات زمرہ:سول نافرمانی کی تحریکیں زمرہ:جامعہ بیرزیت کے فضلا زمرہ:1978ء کی پیدائشیں زمرہ:مقالے جن میں عربی زبان کا متن ہے زمرہ:فلسطین اسرائیل تنازع کی شخصیات زمرہ:فلسطین اسرائیل تنازع زمرہ:فلسطین زمرہ:2023ء کی وفیات
جوائنٹ بیس ااینڈریوز
جوائنٹ بیس ااینڈریوز ریاستہائے متحدہ امریکا کا ایک مردم شماری نامزد مقام، فوجی اڈا اور عسکری فضاگاہ جو پرنس جارجز کاؤنٹی، میری لینڈ میں واقع ہے۔
بیرونی روابط
زمرہ:میری لینڈ میں 1945ء کی تاسیسات زمرہ:میری لینڈ میں عسکری تنصیبات زمرہ:میری لینڈ میں ہوائی اڈے زمرہ:کامنز زمرہ جس کا ربط ویکی ڈیٹا پر ہے زمرہ:Short description is different from Wikidata
مارٹن اینڈرسن (کرکٹر)
مارٹن کرسٹوفر اینڈرسن (پیدائش: 6 ستمبر 1996ء) ایک انگریز کرکٹ کھلاڑی ہے۔ اس نے 28 مارچ 2017ء کو میریلیبون کرکٹ کلب یونیورسٹی فکسچر کے حصے کے طور پر کینٹ کے خلاف لیڈز/بریڈفورڈ ایم سی سی یو کے لیے اول درجہ ڈیبیو کیا۔ انہوں نے 17 اگست 2018ء کو 2018ء کے ٹی ٹوئنٹی بلاسٹ میں مڈل سیکس کے لیے اپنا ٹوئنٹی 20 ڈیبیو کیا۔ مڈل سیکس کے ساتھ اپنے پہلے پیشہ ورانہ معاہدے پر دستخط کرنے سے پہلے، وہ 2015ء میں انگلینڈ کے انڈر 19 ڈویلپمنٹ اسکواڈ میں کھیلے تھے، انہوں نے آسٹریلیا کے خلاف ناقابل شکست 70 رنز بنائے تھے۔ اینڈرسن نے اپنی کرکٹ کا آغاز ریڈنگ کرکٹ کلب میں ایک بچے کے طور پر کیا۔ اس نے 1 اگست 2021ء کو لسٹ اے میں 2021ء کے رائل لندن ایک روزہ کپ میں مڈل سیکس کے لیے کیا۔
حوالہ جات
زمرہ:بارکشائر کے کرکٹ کھلاڑی زمرہ:ریڈنگ، بارکشائر کے کھلاڑی زمرہ:ڈربی شائر کے کرکٹ کھلاڑی زمرہ:لیڈز/بریڈفورڈ ایم سی سی یو کے کرکٹ کھلاڑی زمرہ:مڈلسیکس کے کرکٹ کھلاڑی زمرہ:انگلستان کے کرکٹ کھلاڑی زمرہ:بقید حیات شخصیات زمرہ:1996ء کی پیدائشیں
ڈیبورا مائن
دیبورا مائن امریکہ عوامی صحت ماہر ، مہاماری ماہر اور بین الاقوامی صحت کی پروفیسر ہیں۔ یو این ایف پی اے نے زچگی کی بہتر نگہداشت کی وجہ سے انہیں اور اسن کی وکالت کو لاکھوں جانوں کی جان بچانے میں مدد کی ہے۔ انہوں نے ایورٹنگ میٹرن موت اینڈ ڈس ایبلٹی پروگرام (اے ایم ڈی ڈی) کی ہدایت کی ، جس نے مغربی افریقہ میں متعدد مقامات پر ہنگامی نرسری کی دیکھ بھال کرنے کی گنجائش دوگنی کردی۔
زندگی
مائن نے یونیورسٹی میں بشریات کی تعلیم حاصل کی اور مارگریٹ میڈ کے ساتھ [نیویارک کے قدرتی تاریخ کے میوزیم میں اپنے کیریئر کا آغاز کیا۔ بعد میں وہ صحت عامہ اور وبائی امراض کی طرف رجوع ہوگئیں اور ایلن روزن فیلڈ کے ساتھ بین الاقوامی صحت کے شعبے میں مل کر کام کرنے لگیں تاکہ یہ یقینی بنایا جاسکے کہ ماؤں کو ان کوششوں میں پیچھے نہیں چھوڑنا ہے۔ بچوں کو بچانے کے. 1985 میں ، مائن اور روزن فیلڈ نے "زچگی کی موت - ایک نظرانداز ہونے والا المیہ: MCH میں M کہاں ہے؟ "میں" دی لانسیٹ " مضمون شائع کیا ، جس میں خواتین کی اموات کی طرف توجہ مبذول کروائی گئی تھی۔ حمل اور پیدائش میں تیسری دنیا۔ بین الاقوامی صحت گروپوں کے مضمون کے جواب میں حاملہ خواتین کی صحت کی دیکھ بھال تک رسائی کو بہتر بنانے کی کوشش کی گئی تھی۔ ان کے کام سے روک تھام زچگی موت پر عالمی توجہ دینے میں مدد ملی۔ یو این ایف پی اے کے مطابق ، ان کی بہتر زچگی کی دیکھ بھال کی حمایت اور ہنگامی حالت میں پراسرار دیکھ بھال نے لاکھوں جانیں بچائیں۔
مائن نے تیس سال تک خواتین کی تولیدی صحت کے ساتھ کام کیا ہے اور ان میں زیادہ تر سالوں کے دوران کولمبیا یونیورسٹی کے اسکول آف پبلک ہیلتھ میں۔ اس کی بنیادی تعلیمی توجہ زچگی کی بیماری اور اموات کی طرف رہی ہے۔ 1987 اور 2005 کے درمیان مائین نے دو بین الاقوامی پروگراموں کی ہدایت کی: زوجہ کی موت کی روک تھام کے پروگرام ، مالیہ فاؤنڈیشن کی مالی اعانت سے چلائے گئے {amb نامناسب کی ضرورت | تاریخ = اپریل 2021}} اور دی اریٹنگ میٹرن ڈیتھ اینڈ ڈس ایبلٹی پروگرام (اے ایم ڈی ڈی) ، جو بل اینڈ میلنڈا گیٹس فاؤنڈیشن کے ذریعہ مالی تعاون کرتا ہے۔ زچگی کی روک تھام کے پروگرام نے 1987 اور 1996 کے درمیان مغربی افریقہ میں گیارہ کثیر الشعبہ ٹیموں کو تکنیکی مدد فراہم کی۔ جبکہ زچگی کی دیکھ بھال بہتر ہو رہی ہے ، مائن نے ہنگامی نسوانی طبی دیکھ بھال پر توجہ نہ دینے کی نشان دہی کی اور ان سے رقوم وصول کیں۔ گیٹس فاؤنڈیشن خطے کے اسپتالوں میں ایمرجنسی کیئر سے براہ راست خطاب کرے گی۔ اس پروگرام کو 1999 سے 2005 کے دوران million 56 ملین امریکی ڈالر ملے اور پھر اس پروگرام کے دوسرے مرحلے کے لیے مزید 10 ملین ڈالر موصول ہوئے۔ اس پروگرام نے بین سرکار تنظیموں جیسے یونیسف کے ساتھ مل کر کام کو بڑھانے کے لیے کام کیا اور ابتدائی 2-3 سالوں میں ، خطے میں ہنگامی طور پر بچوں کی دیکھ بھال کی گنجائش دوگنی ہو گئی۔ گیٹس فاؤنڈیشن نے اس پروگرام کی اپنی تشخیص میں کہا ہے کہ اس نے "زچگی کی صحت کے لیے عالمی پروگراموں میں ایک خاص فرق کو پورا کرنے میں مدد فراہم کی۔ اے ایم ڈی ڈی کی عملی ، شراکت داروں کے لیے تکنیکی ، پروگراماتی اور مالی مدد سے زچگی کی صحت کی خدمات کے معیار اور تاثیر میں بہت بہتری آئی ہے۔ محفوظ زچگی کے محفوظ پروگراموں کے درمیان دنیا بھر میں AMDD پراجیکٹ بے مثال ہے۔"
2005 سے چونکہ وہ بوسٹن یونیورسٹی اسکول آف پبلک ہیلتھ میں کام کرتی ہیں ، بین الاقوامی صحت کے پروفیسر اور بین الاقوامی صحت اور ترقی کے مرکز (سی آئی ایچ ڈی) کی رکن کی حیثیت سے۔ اس نے زچگی کی بیماری اور اموات پر دھیان دیا ہے اور گریوا کینسر کی بھی بڑے پیمانے پر تحقیق کی ہے۔
حوالہ جات
زمرہ:امریکی ماہرین تعلیم زمرہ:امریکی صحت عامہ کے ڈاکٹر زمرہ:امریکی ماہر بشریات زمرہ:امریکی خواتین زمرہ:بوسٹن یونیورسٹی آف پبلک ہیلتھ فیکلٹی
آرتوین
آرتوین ترکی کا ایک شہر جو آرتوین صوبہ میں واقع ہے۔
تفصیلات
آرتوین کی مجموعی آبادی 345 میٹر سطح دریا سے بلندی پر واقع ہے۔
حوالہ جات
زمرہ:آرتوین صوبہ کے آباد مقامات زمرہ:اضلاع آرتوین صوبہ زمرہ:کامنز زمرہ جس کا ربط ویکی ڈیٹا پر ہے
لاہایویل، البرٹا
لاہایویل، البرٹا کینیڈا کا ایک رہائشی علاقہ جو البرٹا میں واقع ہے۔
ریچھا
ریچھا بھارت کا ایک رہائشی علاقہ جو اتر پردیش میں واقع ہے۔
تفصیلات
ریچھا کی مجموعی آبادی 67,482 افراد پر مشتمل ہے اور 274 میٹر سطح دریا سے بلندی پر واقع ہے۔
حوالہ جات
زمرہ:ضلع بریلی کے شہر اور قصبے زمرہ:Short description is different from Wikidata
لوڈی ٹاؤن شپ، واشناو کاؤنٹی، مشی گن
لوڈی ٹاؤن شپ، واشناو کاؤنٹی، مشی گن ریاستہائے متحدہ امریکا کا ایک ٹاؤن شپ جو واشناو کاؤنٹی، مشی گن میں واقع ہے۔
تفصیلات
لوڈی ٹاؤن شپ، واشناو کاؤنٹی، مشی گن کا رقبہ 89.2 مربع کیلومیٹر ہے اور اس کی مجموعی آبادی 6,058 افراد پر مشتمل ہے اور 287 میٹر سطح سمندر سے بلندی پر واقع ہے۔
حوالہ جات
زمرہ:مشی گن کے ٹاؤن شپ زمرہ:واشناو کاؤنٹی، مشی گن میں ٹاؤن شپ زمرہ:1834ء میں آباد ہونے والے مقامات
ناروے کی کاؤنٹیاں
تصغیر|ناروے
ناروے 19 انتظامی علاقوں میں تقسیم ہے جنہیں کاؤنٹی کہا جاتا ہے۔
فہرست
زمرہ:ناروے کی کاؤنٹیاں زمرہ:درجہ اول انتظامی ملکی ذیلی تقسیم زمرہ:ملکی تقسیمات کی فہرستیں زمرہ:ناروے جغرافیہ-متعلقہ فہارست زمرہ:ناروے کی ذیلی تقسیم زمرہ:یورپ کی ملکی ذیلی تقسیم زمرہ:ناروے کی ذیلی تقسیمات کی فہرستیں زمرہ:Short description is different from Wikidata
شہرستان ہائے ایران
تصغیر|شہرستان ایران
شہرستان ہائے ایران یا ایران کی کاؤنٹیاں (Counties of Iran) ایک انتظامی تقسیم ہیں۔ شہرستان کا انگریزی نزدیک ترین مترادف “کاؤنٹی" ہے۔
حوالہ جات
زمرہ:ایران جغرافیہ-متعلقہ فہارست زمرہ:ایران کی ذیلی تقسیم زمرہ:ایشیا کی ملکی ذیلی تقسیم زمرہ:درجہ دوم انتظامی ملکی ذیلی تقسیم زمرہ:شہرستان ایران زمرہ:ملکی تقسیمات کی فہرستیں زمرہ:خودکار پیمانے کے ساتھ متعدد تصاویر استعمال کرنے والے صفحات
علی سفیان آفاقی
علی سفیان آفاقی (22 اگست، 1933ء – 27 جنوری، 2015ء) ایک پاکستانی صحافی، ادیب، سفرنامہ نگار، فلم ساز اور ہدایت کار تھے۔
سوانح حیات
تعلیم: بھوپال، میرٹھ اور لاہور، بی اے آنرز۔
صحافت کا آغاز: 1951ء جماعت اسلامی کے ترجمان روزنامہ "تسنیم" لاہور سے ۔ یہ اخبار بند ہونے کے بعد ہفت روزہ "چٹان" اور روزنامہ "نوائے وقت" 1953ء میں لاہور سے روزنامہ "آفاق" کے پہلے دور میں "آفاق" سے وابستگی، فلمی صفحے کی اشاعت سے روزنامہ صحافت میں پہلی بار فلم کا تعارف۔ "آفاق" کے دوسرے دور میں بطور اسسٹنٹ ایڈیٹر وابستگی۔
م ش کے ہفت روزہ "اقوام" کی ادارت
روزنامہ "زمیندار" کی بندش کے بعد روزنامہ "آثار" سے بطور جوائنٹ ایڈیٹر وابستگی۔ آفاق، نوائے وقت، امروز، احسان وغیرہ میں "دام خیال" اور "دریچے" کے عنوان سے کالم نویسی، روزنامہ "جنگ" میں دریچے کے عنوان سے کالم نویسی، ہفت روزہ "نگار" میں کالم نویسی۔ پاکستان ٹائمز، امروز، احسان اور کراچی کے اخبارات میں مضامین اور آرٹیکل، انٹرویوز اور فیچر نویسی۔ لاہور، کراچی اور انڈیا کے مختلف جرائد میں مضمون نویسی، ایڈیٹر "سیّارہ" ڈائجسٹ، ایڈیٹر ہفت روزہ "فیملی" میگزین لاہور۔
فلمی دنیا سے وابستگی
1957ء میں شباب کیرانوی کی شراکت میں فلم "ٹھنڈی سڑک" بنائی۔ فلم کی کہانی، مکالمے اور منظرنامہ لکھا۔ 1958ء میں مارشل لا کے نفاذ کے بعد صحافت سے قطع تعلق کرنے کے بعد کل وقتی طور پر فلم سے وابستگی اختیار کی۔ "آدمی" کے مکالمے اور منظرنامہ لکھا۔ دوستوفسکی کے ناول "کرائم اینڈ پنشمنٹ" کو "فرشتہ" کے نام سے اخذ کیا اور بھی کئی فلموں کا تحریری کام کیا۔ 1965ء میں بطور فلمساز و مصنف حسن طارق کے اشتراک سے "کنیز" بنائی۔ اس کے بعد "میرا گھر میری جنت" بطور مصنف و فلمساز بنائی۔ حسن طارق سے علاحدہ ہو کر "سزا" بنائی جس میں نئے ہیرو جمیل کو متعارف کرایا اور پہلی بار روزینہ کو ہیروئن لیا۔
بیرونی روابط
زمرہ:1933ء کی پیدائشیں زمرہ:2015ء کی وفیات زمرہ:اردو سفر نامہ نگار زمرہ:اردو صحافی زمرہ:پاکستانی اردو مصنفین زمرہ:پاکستانی صحافی زمرہ:پاکستانی فلمساز زمرہ:پاکستانی فلم ہدایت کار زمرہ:پاکستانی مصنفین زمرہ:لاہوری شخصیات زمرہ:مسلم مصنفین زمرہ:نگار اعزاز جیتنے والی شخصیات زمرہ:پاکستانی سفر نامہ نگار
کرومہ
متعلقہ مضامین
زمرہ:البانیا کے شہر
سلطان سلاطین
سلطان سلاطین لقب سب سے پہلے سلطنت دہلی کے سلطان نے فارسی زبان سیاق و سباق میں استعمال کیا۔ شہنشاہ فارسی زبان "بادشاہوں کا بادشاہ" کے لیے) ایران نے بھی، قدرے کم قانونی حیثیت کے ساتھ، "سلطانوں کا سلطان" ہونے کا دعویٰ کیا۔
حوالہ جات
زمرہ:عثمانی القاب
موہن کلپنا
موہن کلپنا بھارت سے تعلق رکھنے والے سندھی زبان کے نامور افسانہ نگار اور ناول نگار تھے۔ان کے افسانوی مجموعے اُھا شام (وہ شام) پر ساہتیہ اکیڈمی کی جانب سے 1984ء میں ساہتیہ اکیڈمی اعزاز برائے سندھی ادب دیا گیا۔ ان کا شمار تقسیم ہند کے بعد کے اہم ترین افسانہ نگاروں میں ہوتا ہے۔
حالات زندگی
موہن کلپنا 22 نومبر 1930ء کو کوٹری، سندھ، بمبئی پریزیڈنسی میں پیدا ہوئے۔ انہوں نے ابتدائی اور ثانوی تعلیم کوٹری اور کراچی سے حاصل کی۔ تقسیم ہند کے بعد وہ بھارت منتقل ہو گئے۔ موہن کلپنا کا شمار ان ادیبوں میں ہوتا ہو جنہوں نے ادبی تشخص پاکستان سے نقل مکانی کے بعد بھارت میں بنایا۔ وہ بیک وقت شاعر، افسانہ نگار اور ناول نگار ہیں اور ہر شعبے میں اپنی فن کاری کے جوہر دکھائے ہیں۔ ان کی کہانیوں کا پہلا مجموعہ آتم کتھا 1948ء میں شائع ہوا تھا جب وہ عنفوان شباب کے دور میں تھے۔ دوسرا مجموعہ موہی نہ موہی 1961ء میں، تیسرا مجموعہ چاندنی رات اور زہرا 1964ء میں اور چوتھا مجموعہ فرشتن جی دنیا 1967ء میں شائع ہوا۔ جبکہ پیار ائیں پاپ 1977ء میں اور اھا شام 1981ء میں شائع ہوئے۔ آخر الذکر پر بھارت کی ساہتیہ اکیڈمی کی جانب سے 1984ء میں ساہتیہ اعزاز سے نوازا۔ موہن کی کہانیوں میں انسانی آشوب کی ان سب کیفیتوں کا اظہار ہوتا ہے جن سے سندھی شرنارتھی سرحد کے اُس پار سے گزرے ہیں۔ بھوک، افلاس، بے چارگی، دربدری اور بے زمینی کا دکھ ہو کہ انسان کی داخلی شکست و ریخت اور ٹوٹ پھوٹ کا قصہ، یہی سب موضوعات موہن کلپنا کی کہانیوں میں فن کارانہ انداز میں پیش کیے گئے ہیں۔ موہن کلپنا ایک عمدہ ناول نگار بھی ہے۔ انہوں نے لگ بھگ سات ناول تحریر کیے ہیں۔ موہن جدید طرزِ احساس کے شاعر ہیں۔ انہوں نے جدیدیت کی تحریک کو آگے بڑھانے میں اہم کردار ادا کیا ہے۔
وفات
موہن 19 جون 1992ء کو الہاس نگر، بمبئی، بھارت میں وفات پا گئے۔
حوالہ جات
زمرہ:1930ء کی پیدائشیں زمرہ:1992ء کی وفیات زمرہ:ساہتیہ اکیڈمی اعزاز یافتگان برائے سندھی ادب زمرہ:بھارتی مرد ناول نگار زمرہ:بیسویں صدی کے ہندوستانی ناول نگار زمرہ:سندھی شخصیات زمرہ:بیسویں صدی کے بھارتی افسانہ نگار زمرہ:ضلع جامشورو کی شخصیات زمرہ:الہاس نگر کی شخصیات زمرہ:بیسویں صدی کے بھارتی مصنفین زمرہ:بھارت میں اموات
شہزادہ (عثمانی لقب)
تصغیر|ایک عثمانی شہزادہ
شہزادہ (Şehzade؛ ) فارسی لقب شہزادہ کی عثمانی شکل ہے، اور اس سے مراد ایک عثمانی شہنشاہ کی مردانہ نسل ہے، جبکہ سلطنت عثمانیہ کی شاہی خواتین کو سلطان کا لقب دیا جاتا تھا۔
حوالہ جات
زمرہ:ترکی الفاظ اور جملے زمرہ:عثمانی القاب زمرہ:عثمانیہ خاندان
نيا صفحہ
۔ اس طرح آپ کی اس صفحے تک لنک
يو آر ايل کے ضريعے نيا صفحہ
کسی بھی نئے صفحہ کے يو آر ايل پر جاءيں۔
نيا_صفحہ کی جگہ اپنے مضمون کا نام لکھيں، مثلا کراچی کے لیے
آپ کو خالی صفحہ ملے گا جس کو آپ 'صفحے ميں ترميم کريں' کے ضريعے پر کر سکتے ہيں۔
زمرہ:نامعلوم
عشرہ
عشرہ کا معنی دس ہے وقت کی ایک اکائی عشرہ بھی ہے جو دس دیگر اکائیوں کے برابر ہوتی ہے۔ دس دن، دس راتیں، دس مہینے، دس سال، دس صدیاں میں سے ہر ایک کو ایک عشرہ کہا جاتا ہے۔
حوالہ جات
زمرہ:دہائیاں زمرہ:سال زمرہ:وقت کی اکائیاں زمرہ:وقتی پیمانے زمرہ:کامنز زمرہ جس کا ربط ویکی ڈیٹا پر ہے زمرہ:میعادی مظاہر زمرہ:ویکی ڈیٹا سے مطابقت رکھنے والی مختصر تفصیل